cyanic-selkie/wikianc huggingface dataset:
Ingvild Almås
Ingvild Almås (født 10. mars 1978) er en norsk økonom. Hun er professor ved Norges Handelshøyskole fra 2017 og hovedforsker ved NHHs senter for fremragende forskning FAIR (Centre for Experimental Research on Fairness, Inequality and Rationality). Hun er også professor ved Institutet för internationell ekonomi (IIES) ved Stockholms universitet.
Hun tok cand.oecon.-graden ved Universitetet i Oslo i 2004 og doktorgraden ved NHH i 2008 på en avhandling som drøftet ulikheter i lønnsnivå oppfattes som rettferdig. I 2011 vant hun Norges Banks pris til beste doktoravhandling i makroøkonomi, og hennes doktorgradsarbeid ble publisert i prestisjetunge American Economic Review i 2012. Hun har særlig forsket på økonomisk ulikhet og hvordan en ved å analysere andelen husholdningenes forbruk som går til mat kan tallfeste mer presist økonomisk levestandard i land enn det er mulig med inntektsmål basert på nasjonalprodukt. Sammen med Bertil Tungodden, Alexander W. Cappelen og Erik Ø. Sørensen publiserte hun i 2010 en artikkel i Science om hvordan en gjennom av atferdsøkonomiske eksperiment kunne avdekke hvordan tenåringers forståelse av rettferdighet endret seg med alderen.
I 2013 ble hun tildelt Nils Klim-prisen
For årene 2020–2021 er hun oppnevnt som en av to eksterne medlemmer i Norges Banks komité for pengepolitikk og finansiell stabilitet.
Trolldalen naturreservat
Trolldalen naturreservat ligger i Svartskog vest i Nordre Follo kommune. Naturreservatet grenser til Svartskog landskapsvernområde på platået i øst, og faller mot vest ned til Bunnefjorden. I store deler av reservatet er det berg i dagen eller tynt løsmassedekke, mens i dalsøkk er det tykkere lag av morene og muligens noe elvesedimenter. På platået i øst er det også tynne lag av marine sedimenter. Berggrunnen utgjøres vesentlig av granat-biotittgneis og biotitt-muskovittgneis.
Det vestvendte terrenget med mye solinnstråling og nærheten til fjorden gir et gunstig lokalklima med varm sommer og mild vinter. Plantegeografisk ligger området i boreonemoral vegetasjonssone, svakt oseanisk seksjon.
Det er ikke tillatt å endre naturmiljøet. Vegetasjon og dyreliv er vernet mot ødeleggelse. Motorisert ferdsel er forbudt, dessuten er sykling og ridning kun tillatt på eksisterende veier angit på vernekartet.
Brulandsfossen kraftverk
Brulandfoss kraftverk er et vannkraftverk ved Førde Sunnfjord (kommune) i Vestland.
Conary
Conary er et fritt og åpent pakkesystem som ble skapt av rPath (idag SAS Institute) og distributert under betingelsene til Apache-lisensen 2.0. Den ble relisensiert fra GPLv3 i 2013. Pakkesystemet installerer programvarepakker gjennom en automatisert oppheving av avhengigheter fra online programvarelager, og gir et konsist og lettlært Python-basert beskrivelse for å spesifisere hvordan man bygger en pakke.
Brulandsfossen kraftverk
Kraftverket startet produksjonen i 1914, da med en kapasitet på bare 300 KW. Det er senere utbygget i 1934 og 1989.
Conary
Conary ble brukt av de tidligere Linuxdistribusjonene Foresight Linux og rPath Linux.
Brulandsfossen kraftverk
Samlet installert effekt er 12,5 MW. Midlere årsproduksjon er 55 GWh.
Kraftverket består av to stasjoner. Den gamle fra 1914 har rørgate på bakken og to francisturbiner. Den nye fra 1989 har eget inntak med vanntilførsel i tunnel og en kaplanturbin.
Anlegget er eid og driftes av Eviny Fornybar.
Mo kraftverk
Mo kraftverk er et vannkraftverk i Sunnfjord kommune i Vestland.
Kraftverket utnytter et fall på 540 meter fra reguleringsmagasinet Gravatnet til kraftverket som ligger ved Movatnet. Det hentes også vann inn fra noen bekkeinntak. Nedslagsfeltet er på 14 km², deler av det ligger i Gaular kommune.
Kraftverket startet produksjonen i 2000.
Installert effekt er 10 MW med en peltonturbin. Midlere årsproduksjon er på 37 GWh.
Etter at Sunnfjord energi slo seg sammen med det som het BKK, i dag Eviny, er kraftverket eid og driftet av Eviny Fornybar.
Hålandsfossen kraftverk
Kraftverket ble satt i produksjon i februar 1918. Det ble revet og erstattet av et nytt bygg i 1955.
Nedslagsfeltet er på 570 km²
Installert effekt er 4,9 MW med to francisturbiner.
Kraftverket har totalt en midlere årsproduksjon er 22,6 GWh
Etter at Sunnfjord energi slo seg sammen med BKK er kraftverket eid og driftet av Eviny.
Terias
Terias er en slekt av sommerfugler i gruppen hvitvinger.
Levevis
Disse sommerfuglene finnes gjerne på gressmark og i åpen skog, også ved dyrket mark og i hager. De fleste artene har larver på busker og trær i erteblomstfamilien, noen nytter også planter i perikumfamilien. Larvene til den vidt utbredte Terias hecabe kan utnytte en rekke ulike fødeplanter.
Utbredelse
Slekten er utbredt i Sørøst-Asia, Australia og Afrika. Mange arter, for eksempel Terias hecabe, har svært vid utbredelse.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Artene i denne slekten blir ofte ført til Eurema.
Eksterne lenker
Terias
Aleksej Stulnev
Aleksey Stulnev (født 12. desember 1987) er en russisk bobkjører.
Han representerte Olympiske utøvere fra Russland under Vinter-OL 2018 i Pyeongchang, hvor han ble nummer 20 i toer-bob.
Sinatrukes av Partia
Sinatrukes (persisk: سیناتروک‎; også omtalt som Sanatruk; født ca. 157, død 70 f.Kr.) var konge av Partia fra ca. 77 til 70 f.Kr. Før den tid utropte han seg som konge av en provins av riket, i området Susiana, øst i Mesopotamia, i dagens iranske provins Khuzestan i tiden 93-92 f.Kr. og fram til 88-87 f.Kr. i opposisjon til Partias konge, Mitridates den store. Sinatrukes tilhørte akamenidedynastiet som nevø av Mitridates og sønn av Mitridates I. Til sist ble han forvist av sin fetter Gotarzes I som etterfulgte Mitridates den store. Han ble jagd ut i den sentralasiatiske steppene, og først år senere, i henhold til verk tilskrevet Lukian, kom han tilbake med en hær støttet av sakaiske (også omtalt som skytere) leiesoldater og erobret Partias kongetrone.
Han døde ca. 70 f.Kr., etter sigende nær hundre år gammel, og ble etterfulgt av sin sønn Fraates III.
Liste over gårder i Lillehammer
Dette er en liste over gårder i Lillehammer kommune, ordnet etter gårdsnummer.
Vitenskapsåret 2002
Vitenskapsåret 2002 er en oversikt over hendelser, prisvinnere, fødte og avdøde personer med tilknytning til vitenskap i 2002.
Laurbærkrans
Laurbærkrans er en krans laget av kvister fra laurbærtreet (Laurus nobilis). Slike kranser ble i antikken båret av greske Apollon-prester og seierherrer i idrettsleker og felttog. Fra middelalderen har laurbærkranser vært hederstegn for diktere, kunstnere og idrettsutøvere.
Laurbærkransen symboliserer vanligvis seier og vinnere i kamp, kappestrid, konkurranser og lignende virksomhet, mens olivenkransen symboliserer normalt fred, fredsarbeid og lignende virksomhet, bl.a. i FN's flagg og merke. Stiliseringer av de to kransene kan ligne mye på hverandre og dermed lett bli forvekslet.
Historie
Laurbærkransen er forskjellig fra dels olivenkransen som er dannet av to olivengrener, dels eikekransen som er dannet av to eikegrener. Mens laurbærkransen noen ganger er gjengitt med små bær, og da ofte rødfargede, mellom bladene, så kan olivenkransen ha oliven (olivenfrukter), ofte grønne, mellom bladene. Både slike kranser og eikekranser kan ha et bånd bundet nede rundt de avkuttede endene på grenene.
I oldtidens Hellas var laurbærkransen knyttet til kulten rundt Apollon. Laurbærkranser ble båret av Apollons prester og gitt som belønning til vinnerne i antikkens olympiske leker og andre leker.
I Roma fikk de seirende feltherrene laurbærkranser og i middelalderen og frem til vår tid har den blitt brukt som hederstegn til diktere og kunstnere. Blant annet er den italienske dikteren Dante Alighieri avbildet med laurbærkrans på hodet, og Napoléon Bonaparte brukte en laurbærkrans av gull i forbindelse med sin kroningsseremoni til fransk keiser.
På mange mynter og medaljer er det en laurbærkrans og noen ordenstegn har laurbærkrans, blant annet den franske Æreslegionens kors er lagt på en grønn laurbærkrans. Stiliserte laurbærkranser inngår i en rekke emblemer, merker, våpenskjold og andre kjennetegn, både for offentlige myndigheter, organisasjoner og private kommersielle og ideelle organisasjoner og personer. Laurbærkrans er det i Argentinas riksvåpen. Det er en krans av en eikegren og en laurbærgren rundt den store utgaven av byvåpenet til Paris.Laurbærgrener har flere kommunevåpen bl.a. for Forshaga, Sverige, og Tusby, Finland. Laurbærgrener er i skjoldet til de svenske slektene Lagercrantz' og Lagergrens slektsvåpen. I norske slekters skjold og hjelmtegn er det laurbærkrans bl.a. hos Arntzen, Bonnevie, Geelmuyden, Gyldenkrantz, Michelet og Mohn.
I norske, personlige segl fra 1700- og 1800-tallene forekommer en stilisert laurbærkrans sammen med monogram, bl.a. i segl på Grunnloven av 17. mai 1814 for oberstløytnant Frederik Wilhelm Stabell, mens det er to små laurbærkvister i seglet til lensmann Ole Olsen Evenstad.
North Downs
På grunn av den porøse kalksteinen er det lite trær i området, med unntak av noen områder på sørsiden. Ellers er det tørre daler, hvor man finner en rekke små landsbyer.
North Downs omfatter to Areas of Outstanding Natural Beauty, Surrey Hills og Kent Downs. Turveien North Downs Way og den eldgamle Pilgrims' Way går langs sørhellingen.
Etymologi
«Downs» er fra angelsaksisk dun som blant annet har betydningen «høyde». Ordet innebærer en form for «høyereliggende gressmarker» i landskapet på 1300-tallet, som en voll eller ås. Disse høydene i landskapet ble kalt North, «nordlige», for å skille dem fra tilsvarende høyder i South Downs som strekker seg noenlunde parallelt til dem, men rundt 50 km til sør.
Norges Banks pris til beste doktoravhandling i makroøkonomi
Norges Banks pris til beste doktoravhandling i makroøkonomi er en forskningspris som utdeles hvert tredje år. Prisvinner bestemmes av en jury av to utenlandske økonomiprofessorer og doktoravhandlingen være levert inn ved et norsk universitet eller høyskole, eller av en norsk statsborger ved et utenlandsk lærested.
== Prisvinnere ==
Vindö 32
Vindö 32 er en kjølbåt som ble produsert av svenske Nötesund Varv AB. Vindö 32 ble lansert på begynnelsen av 1970-tallet og etterfulgte Vindö 30. Navnet henviser ikke til båtlengden i fot, men derimot til seilarealet, med fokk, i kvadratmeter.
Multistars
Multistars er et årlig, internasjonalt friidrettsstevne i mangekamp, som arrangeres i mai i Firenze i Italia. Stevnet ble første gang arrangert i 1988, og fram til 2013 ble det arrangert i Desenzano del Garda.
Det konkurreres i tikamp for menn og sjukamp for kvinner, og stevnet inngår i IAAF Combined Events Challenge.
Tidligere vinnere
Fargekode:
Kanadaveien (Jevnaker)
Kanadaveien (1-431, 2-436 ) er en vei i Jevnaker kommune. Den starter fra Olumslinna rett ved Jevnaker kirke, og går østover til den når idrettsplassen i Kanadaveien 331, der den dreier nordover og ender opp i Olumslinna ved Vestre Olimb gård.
Veien ligger cirka 180 meter over havet ved Jevnaker kirke. Østbyveien er en sidevei til Kanadaveien.
Arkitekturåret 1817
Arkitekturåret 1817 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1817.
Šebastovce
Šebastovce (inntil 1948 slovakisk: Žebeš; tysk: Schebesch, ungarsk: Zsebes) er en av den slovakiske byen Košices bydeler. Den befinner seg sør for byens sentrum og er en del av distriktet (slovakisk Okres) Košice IV.
Bydelen nevnes for første gang i en skriftlig kilde i 1248, da som Zebus, og er siden 1. mai 1968 en bydel.
Vyšné Opátske
Vyšné Opátske (inntil 1927 slovakisk: Opatovce, ungarsk: Szilvásapáti; inntil 1882 Apátiszilvás) er en av den slovakiske byen Košices bydeler. Den befinner seg sørøst for byens sentrum og er en del av distriktet (slovakisk Okres) Košice IV.
The Voice of Warning
The Voice of Warning er en amerikansk stumfilm fra 1912, regissert av Hardee Kirkland.
Handling
Etter en forgjeves kamp for å sikre seg annet arbeid slik at hun kan forsørge sin lille datter og seg selv, blir Mrs. Ryan sykmeldt - og både mor og datter begynner snart å sulte.
Oyarzuna
Oyarzuna er en slekt av biller som tilhører familiegruppen bladbiller (Chrysomelidae).
Utseende
Nokså små (mindre enn 1 centimeter), brede, blanke, vanligvis svarte bladbiller. Oversiden er hvelvet, undersiden flat, billene kan rulle seg sammen til en kule. Antenner og bein er ganske korte.
Arif Alvi
Arif Ur Rehman Alvi (født 29. august 1949 i Karachi) er en pakistansk politiker, som siden 9. september 2018 har vært den 13. presidenten i Pakistan.
Oyarzuna
Levevis
Arten lever i tørr (sklerofyll-) skog og er funnet på blader av treet Lithraea caustica (Anacardiaceae).
Arif Alvi
Han var medlem av Pakistans nasjonalforsamling fra juni 2013 til mai 2018, og igjen fra august til september 2018, og ble valgt til president i Presidentvalget i Pakistan 2018 den 4. september 2018.
Oyarzuna
Utbredelse
Arten er bare kjent fra Chile.
Arif Alvi
Alvi var med å stifte partiet Pakistan Tehreek-e-Insaf i 1996.
Leon Andreasen
Leon Hougaard Andreasen (født 23. april 1983 i Aidt ved Thorsø i Østjylland) er en dansk fotballspiller som spiller for den tyske klubben Hannover 96. Han har bakgrunn fra Hammel og superligaklubben AGF.
Hakeem Abdul-Saboor
Hakeem Abdul-Saboor (født 7. november 1987) er en amerikansk bobkjører.
Leon Andreasen
Den 186 cm høye midtforsvareren fikk sitt gjennombrudd på AGFs førstelag i 2001, hvor han skrev sin første profesjonelle kontrakt. Siden da har han vært en populær spiller blant AGFs tilhengere, spesielt på grunn av sin personlighet og sin gode forståelse av spillet.
Karriere
Etter å ha spilt på amatørnivå, skiftet Andreasen i 1999 fra Hammel GF til AGF og fikk i 2001 sin første profesjonelle kontrakt med Århusklubben. I de siste sesongene hos AGF var spilte han fast som midtstopper, og var — til tross for AGFs dårlige prestasjoner i superligaen — én, som alle regnet med hadde en lysende fremtid foran seg.
Hakeem Abdul-Saboor
Han representerte USA under Vinter-OL 2018 i Pyeongchang, hvor han ble nummer 21 i toer-bob.
Under Vinter-OL 2022 i Beijing, ble han nummer 13 i toer-bob.
Leon Andreasen
Karriere
I vinterpausen 2006–07 ble Andreasen udleid til Mainz 05 med hensikt om å få mere spilletid på Bundesliganivå.
I dag spiller Leon Andreasen i Hannover 96, utleid fra den engelske Premier league klubben Fulham F.C.. Han skiftet til klubben i vinterpausen 2009 for å oppnå mer spilletid enn i Fulham. Han fikk sin debut for Hannover mot Energie Cottbus den 8. februar 2009, en kamp som imidlertid utviklet seg til et mareritt, da han fikk rødt kort i det 67. minutt.
Stavrim
Stavrim er en form for framrim som brukes i den norrøne diktninga.
Hanse 342
Hanse 342 er en type kjølbåt, det vil si mindre seilbåt med kjøl, som ble konstruert i 2004 av seilbåtkonstruktørene judel/vrolijk & co.
Seppo Toivonen
Seppo Toivonen er en svensk tidligere skihopper som representerte Njurunda IK.
Stavrim
Stavrimet krever at det er lydlikhet foran trykksterk vokal i to eller tre ord i et linjepar. Det kan være samme konsonant, eller det kan være en nullkonsonant, dvs. ingen lyd foran de trykksterke vokalene.
Eddadikt består av ei rekke med langlinjer, som hver består av to kortlinjer. Hver kortlinje har to trykksterke vokaler (topper). De to kortlinjene bindes sammen med stavrim på den måten at begge eller én av de to første toppene skal ha stavrim. Den tredje skal alltid ha stavrim, og kalles hovedstav. Den fjerde har normalt ikke stavrim.
Seppo Toivonen
Toivonen var med i VM i Oslo i 1982, der han ble nummer 32 i normalbakken, 47 (av 55 deltakere) i storbakken, og var på det svenske laget som ble nummer 10 av 16 lag i lagkonkurransen. Han ble svensk mester i stor bakke i 1981 og 1982.
Magallanes (Agusan del Norte)
Magallanes (Bayan ng Magallanes) er en kommune på Filippinene. Kommunen ligger på øya Mindanao, og tilhører provinsen Agusan del Norte. Folkemengden var på 21,007 innbyggere i 2015.
Magallanes er inndelt i 8 barangayer.
Teknisk aksjeanalyse
Teknisk aksjeanalyse, eller bare teknisk analyse, er analyse av historiske aksjekurser som utføres for å si noe om fremtidig utvikling av aksjekursen. Tanken bak teknisk analyse er at all kunnskap om selskapet sitter lagret hos summen av alle aksjehandlere, og at denne kunnskapen derfor til enhver tid avspeiles i dagens pris. Ingen vesentlig kunnskap om selskapet er ukjent, og dermed har alle reelle forhold omkring selskapet som er offentlig kjent, allerede blitt priset inn. Dermed sier teorien at det ikke er nødvendig i seg selv å ha detaljkunnskap om selskapets virksomhet, lønnsomhet, gjeldsgrad, framtidsutsikter, kvaliteten på ledelsen og så videre - all denne kunnskapen vil til enhver tid avspeile seg i aksjehandlernes atferd og dermed ligge i prisbevegelsen (priskurven). Teknisk aksjeanalyse handler derfor om å forsøke å forutsi selskapets fremtidige aksjeverdi utelukkende gjennom å studere selve kursutviklingen på aksjen. Aksjer følger gjerne trend i lengre perioder, men før eller siden vil de fleste selskaper oppleve ytre hendelser eller sjokk som gir et midlertidig, eller varig avvik fra trend. Slike hendelser kan være at selskapet får store kunder eller ordrer, at selskapets virksomhet reguleres eller forbys, eller selvsagt også at selskapet går konkurs. Aksjeforvaltere og investorer som kun baserer seg på teknisk analyse vil gå glipp av slike viktige påvirkningsforhold, derfor vil teknisk analyse aldri i seg selv være nok for å investere i aksjer over tid. Foruten teknisk analyse og nyhetsbildet, kan man også anvende fundamental aksjeanalyse som omfatter å sammenlikne aksjeprisen med en annen størrelse som for eksempel overskudd, salgsinntekter, eller bokførte verdier. Teknisk analyse skiller seg fra fundamental analyse ved at det er selve markedet og markedspsykologien man prøver å kvantifisere. Fundamental analyse på sin side har fokus på å finne hva som er riktig pris på for eksempel en aksje.
Forskjellige metoder anvendes og ved bruk av flere av metodene kan en sikrere si noe om kursutviklingen. Hovedmetodene er å enten studere priskanal (topper og bunner over tid), eller på den andre side å se på aksjekursens trend i form av gliende gjennomsnittsverdi (SMA). En annen metode er såkalt relativ styrkeanalyse (RSA).
Glidende gjennomsnitt
Trend brukes som begrep på aksjekursens retning eller tendens i en viss tidsperiode. I praksis tegner man en bane for kursens gjennomsnitts- eller medianverdi over enten kort sikt (5-20 dager), mellomlang sikt (30-50 dager), eller over lang sikt (det vanlige er 200 dager). Trenden settes normal ved lineær regresjon og prediksjonsintervall. Trendlinjen eller trendkanalen (for intervall) vil angi prisbanens trend hvor man antar at aksjen vil fortsette å følge trend en stund til. Et brudd gjennom trendlinjene vil indikere en retningsendring. Som med de fleste tekniske indikatorer skal et brudd gjennom trendlinjen være på minst 3%, eller strekke over flere dager. Dersom man ikke kan definere en trend gjennom en matematisk tilnærming bør man bruke begrepet tendens.
Dersom aksjen på kort sikt faller under eller over trendbanen vil den gjerne møte såkalt motstand, det vil si at markedsaktørenes atferd forhindrer at den avviker mer fra trend. Dersom en aksje over tid holder seg på et visst kursnivå eller følger en viss kursbane, sier man at aksjen har støtte på dette kursnivået eller denne kursbanen.
Relativ styrkeanalyse
Relativ styrkeanalyse baserer seg på å analysere hvor lenge en aksjekurs har vært fallende eller stigende. Teorien bak er at svært få aksjer faller eller stiger «inn i evigheten», og at trenden regelmessig vil snu. Relativ styrkeanalyse bidrar til å beregne sannsynligheten for at kursbanen skal snu. Man tar utgangspunkt i en tidsintervall (for eksempel 14 dager eller 20 dager), og analyserer hvor mange av disse dagene kursen har gått enten opp eller ned. Hvis aksjen har gått opp alle dagene i analysen, har aksjen RSA-verdi = 100. Dersom den har falt alle dagene så er RSA-verdien = 0. Dersom RSA er høyere enn 80 så er aksjen med sannsynlighet overkjøpt (overpriset), mens en verdi lavere enn 20 antyder at aksjen er undersolgt (underpriset). Man sier da at aksjens moment er henholdsvis positivt, eller negativt.
Se også
Fundamental aksjeanalyse
Videospillåret 2004
Videospillåret 2004 er en oversikt over hendelser og lanseringer med tilknytning til videospill i 2004.
Kappa Centauri
Kappa Centauri (κ Cen, κ Centauri) er en binærstjerne i det sørlige stjernebildet Kentauren. Med en tilsynelatende størrelsesklasse på +3.14, kan den ses med det blotte øye ved mørke kvelder. Målinger av parallaksen plasserer den ved en estimert avstand på 380 lysår (120 parsec) fra jorden.
Votes for Women
Votes for Women er en amerikansk stumfilm fra 1912, regissert av Hal Reid.
Chariergus
Chariergus er en slekt av biller som tilhører den artsrike underfamilien Cerambycinae i familien trebukker (Cerambycidae).
Kappa Centauri
Primærlegemet er en kandidat som Beta Cephei-variabel sov viser variasjoner i linjeprofilene i spektrum. Opphavet til variabiliteten forblir imidlertid uviss på grunn av binæropphavet til systemet. Per 2007 ble den andre komponenten skilt fra primærlegemet med 0,128 buesekunder ved en vinkelposisjon på 156°. Den har ca. 68 % av massen til primærlegemet.
Chariergus
Utseende
Middelsstore, lange og slanke trebukker med lange, tynne bein. Hode og pronotum er røde, antenner og bein mørkt rødbrune, dekkvingene gråsvarte eller brunrøde. Antennene er tynne og lengre enn kroppen. Pronotum er rundet og lengre enn bredt, dekkvingene parallellsidige og smale.
Levevis
Larvene lever i død ved, mest av løvtrær.
Utbredelse
Slekten er utbredt i Brasil, Uruguay og Argentina.
NM i hopp uten tilløp 1949
NM i hopp uten tilløp 1949 var en del av NM i friidrett 1949.
Ørjan (album)
Ørjan er et musikkalbum med Ørjan. Det ble utgitt i 1995. Platens betegnelse er dB Records DBCD017
Den ble innspilt i dansebandet Intervalls Studio.
Jean de Lorraine
Jean de Lorraine  (født 9. april 1498 i Bar-le-Duc i Frankrike, død 18. mai 1550 i Nogent-le-Roi) var en av den katolske kirkes kardinaler. Han var Lorraines første kardinal, kreert i 1518.
Bakgrunn
Jean var den tredje sønn av René II av Lorraine (1451–1508) og hans annen hustru Philippa av Geldern (1465–1547), og han var bror til Claude, Anton II av Lorraine og Louis, biskop av Verdun (1508–1522).
Han ble utdannet av huslærere. Han var allerede i barnealder, mellom 1501 og 1505 koadjutor til sin onkel Henri de Lorraine-Vaudémont som var biskop av Metz; det gjaldt å holde bispedømmet på familiens hender. I 1505 etterfulgte ham offisielt i dette embede som syvåring - men det var da ikke snakk omnoen bispevilse, og ikke om noen egentlig ledelsesutøvelse - slike utnevnelser var i visse kretser mest interessante på grunn av de inntekter de medførte. Det var først i 1517 han ble biskop der.
Biskop, kardinal
Han ble kreert til kardinal i mai 1518 av pave Leo X, med Sant'Onofrio al Gianicolo som tittelkirke. Det var hans syvende konsistorium.
Han virket for det meste i Lorraine, der han med tiden ble temmelig rik, på grunn av inntektene som medfulgte de mange bispedømmer som han etterhvert kumulativt ble biskop for: Metz, Toul, Verdun, Thérouanne, Luçon, Valence, Lyon, Reims og Narbonne. «Du er enten Kristus eller kardinalen av Lorraine» skal en romersk tigger ha utbrudt etter at han mottok en stor almisse.
Denne opphopning av såpass mange bispeembeder var helt uvanlig; den skyldes den betydning han fikk ved det franske hoff. Det antas at Jean ble introdusert ved det franske hoff og møtte kong Frans første gang i forbindelse med hans brors Antoine ekteskap med Renée de Bourbon den 26. juni 1515. Han ble en innflytelsesrik statsmann under kongene Frans I og senere Henrik II. Han hadde kong Frans' fulle tillit og ble benyttet av ham til en rekke diplomatiske forhandlinger.
Han ble i 1536 sendt av kong Frans I til keiser Karl V som ambassadør for å megle mellom dem, og kunne ved hjemkomsten advare den franske konge om keiserens krigsplaner. Senere, i 1542, falt han i unåde hos kongen.
David Mari
Han representerte Australia under Vinter-OL 2018 i Pyeongchang, hvor han ble nummer 22 i toer-bob.
EM i roing 1967
EM i roing 1967 (europamesterskapet i roing) ble arrangert i Vichy i Frankrike i 1967.
Natural Selection
Natural Selection kan referere til:
In My Mind (album)
In My Mind er det første soloalbumet til amerikanske Pharrell Williams: Han også er kjent for å være medlem i funkrock-bandet N*E*R*D sammen med Chad Hugo og Shae Haley, som produsent hvor han har jobbet med mange av de største stjernene, og som komponist for The Neptunes.
Dette albumet var ikke så vellykket som forventet i Norge, det fikk bare tre uker på VG-lista Topp 40 med høyeste plassering som nummer ni.
Benedetto Cairoli
Benedetto Cairoli (født 28. januar 1825 i Pavia, død 8. august 1889 i Napoli) var en italiensk politiker (historiske venstre), som i to perioder var sitt lands statsminister. Han var dessuten president i deputertkammeret og utenriksminister. Cairoli var aktiv i den militære kamp for Italias samling, og tjente fra 1859 flere ganger under Garibaldi. Han var blitt oberst da han assisterte Garibaldi under felttoget Tirol i 1866, og han deltok også i kampene i Mentana i 1867. Cairoli forhandlet med Bismarck i 1870, og det antas at han da ble lovet Italias herredømme over Roma. Betingelsen var at det ikke skulle bli noen allianse mellom Victor Emmanuel og Napoleon.
Fire av Cairolis brødre mistet livet under frigjøringskampene og han avslo selv enhver orden for sin innsats under kampene. Cairolis holdning gjorde ham meget populær i det italienske folket.
Da det politiske venstre i 1876 fikk flertall i parlamentet, ble Cairoli etter 16 år som deputert, leder av fraksjonen. To år senere dannet Cairoli sin første regjering, med en frankofil og irredentistisk (italiensknasjonalistisk) politikk. Det ble imidlertid møtt med irritasjon i befolkningen at Italia ikke oppnådde noe under Berlin-kongressen, mens Østerrike-Ungarn sikret seg muligheten av å okkupere Bosnia og Hercegovina.
Noen måneder senere ble Cairoli såret da han 12. desember 1878, beskyttet Umberto I av Italia mot Passanantes attentatforsøk. Hendelsen førte likevel til Cairolis fall, og at Depretis tok igjen over regjeringsmakten.
I 1887 mottok Cairoli Annunziataordenen, Italias høyeste utmerkelse. Han døde i 1889 mens han var gjest hos kong Umberto i det kongelige slott i Capodimonte ved Napoli.
Berit Guren
Berit Guren (født 30. april 1937) er en norsk tidligere badmintonspiller som representerte Sandefjord BK.
Hun vant to NM-gull i double i 1954 og 1955.
David Thompson (fotballspiller)
David Anthony Thompson (født 12. september 1977 i Birkenhead, England) er en tidligere engelsk fotballspiller. Thompson la opp i 2007, etter skadeplager. I løpet av karrieren spilte Thompson for Liverpool FC, Coventry City FC, Blackburn Rovers FC, Wigan Athletic FC, Portsmouth og Bolton Wanderers.
Steen Clausen Bille
Steen Bille til Vandås (født 14. november 1527 på Vandås, død 5. januar 1586 i Nivå) var en dansk landsdommer.
Liv
Han vokste opp i en tid hvor familien hans var en av de mektigste i Danmark. Han var sønn av Claus Bille til Lyngsgård og Lisbeth Jensdatter. Han ble først utdannet hjemme av foreldrene, men ble senere sendt i skole i Dragsmark kloster i Båhuslen, Norge. Senere ble Steen sendt videre til sin farbror, Torbern Bille, som var erkebiskop i Lund. Denne innehadde benediktinerklosteret Bosø kloster i Skåne, og her blant skoger, sjøer og nonner, satte Torbern ham i skole.
Han var på fem års utdannelsesopphold i Frankrike og reiste også til England, Skottland og Tyskland. Så vendte han tilbake til Danmark og fikk en plass i kanselliet. Her fikk han gjort flittig bruk av de språk han hadde tilegnet seg i utlandet (i tillegg til latin og dansk), for kong Christian III sendte ham til ambassader både i Skottland og Frankrike.
Etter fem år i kanselliet vendte han tilbake til Skåne, hvor han fikk Västersted i len for 1600 danske mark, et gods som også faren hans tidligere hadde vært i besittelse av. Han var nå 28 år gammel, og fortsatte med å underlegge seg skånske områder. Fra faren, som døde i 1558, arvet han både Vanås og Råbeløv slott.
Ved giftemål med Kirstine Lindenow i 1557 på Fobislet, fikk han også Sellerup i Jylland, som han senere byttet til Næsbyholm i Skåne.
Herrevad
Under syvårskrigen var han i den urolige landsdelen Vestre Gøinge Herred som militær leder og som kongens lojale støtte, ikke minst i pengesaker. Mens krigen raste, fikk han i oppgave å administrere Herrevad kloster. Dette klosteret hadde større jordbesittelser enn alle hans egne gods til sammen.
Han passet godt inn i rollen som leder av det gamle klosteret. Han kjente Skåne godt, og hadde erfaring med å drive store landeiendommer, slik som Herrevad hadde. Hans karakter var til tross for sine militære meritter, av typen ydmyk kristen hvilket sikkert ikke gjorde kontakten til klosterets beboere unødig komplisert.
Ifølge en ansatt ved klosteret, Morten Hanssøn, skal Steen ha vært både snill og vennlig med en stor pietetsfølelse. Han skal videre ha stått på både tjenere og undersåtters side, og i øvrig opptrådt rettferdig overfor både rike og fattige, uten å være puritansk og kjedelig. Fattige studenter søkte til ham, for han var kjent for å hjelpe den som var interessert i de boklige kunster. Dette kom ikke minst hans nevø Tycho Brahe til gode, da denne fikk låne bygningene på Herrevad til å bygge et laboratorium for stjernekikking.
Steen Bille hadde pådratt seg en kronisk hosten under krigene østpå, som omsider fikk has på ham i 1586. Han døde på vei i sin kane ved Nivå 5. januar 1585 under en reise til København. Han hadde da vært hjemsøkt av sykdom i ni år.
Nederst på vestveggen i nordre skideskip, i Sankt Maria kirken i Helsinborg, ses en fornem renessansegravsten over landsdommer Steen Bille og hustru Kirstine Lindenow, som døde først i 1604. Hun skal ha ført et stort hoff på Herrevad. Ekteskapet var barnløst i 17 år, inntil paret fikk to sønner og en datter.
Mawab
Mawab (Bayan ng Mawab) er en kommune på Filippinene. Kommunen tilhører Davao de Oro og ligger på øya Mindanao. Kommunen hadde 37,065 innbyggere i 2015.
Mawab er inndelt i 11 barangayer.
Tipperary
Tipperary (irsk: Tiobraid Árann, «Aras brønn») er en by og et verdslig sogn i den sørvestlige delen av grevskapet Tipperary i Irland. Byen ble grunnlagt i middelalderen, men selv om de gamle festningene ikke er bevart, vitner gatenettet om det opprinnelige byanlegget, med brede gater som stråler ut fra hovedgaten Main Street. På Main Street finner man to historiske monumenter: bronsestatuen av den patriotiske dikteren Charles Kickham og den nasjonalistiske statuen «Erins jomfru» (Maid of Erin), reist til minne om Manchestermartyrene. Byen hatt en stabil befolkning de siste tiårene, og for folketellingen i 2016 hadde den en befolkning på 4979 innbyggere.
Ved innkjørslene til byen står det velkomstskilt med teksten «You've come a long way…», en referanse til den kjente sangen «It's a Long Way to Tipperary» av Harry Williams og Jack Judge, som ble meget populær blant britiske soldater under første verdenskrig. Lokalt er en annen sang med avstanden til Tipperary også svært populær; «Tipperary so far away» er en opprørssang som handler om bysbarnet Seán Treacy som ble drept av britiske styrker i Dublin i oktober 1920.
Den siste heksen som ble brent i Irland var Bridget Cleary fra Tipperary. Hennes ektemann Michael mente at hun var blitt bortført av feer og erstattet med en bytting.
Historie
«Aras brønn» er betydningen av det irske stedsnavnet Tiobraid Árann, som er en referanse til elven Ara som renner gjennom byen. Brønnen er lokalisert i bylandet Glenbane, som ligger i sognet Lattin og Cullen. Det er her elven Ara stiger. Lite er kjent om brønnens historiske betydning. Det er derimot en rekke brønner i grevskapet Tipperary, omtrentlig hundre stykker, og de fleste er dedikert en helgen og betraktes som hellige.
Før den normanniske invasjonen av Irland på begynnelsen av 1100-tallet var området Tipperary delt mellom de gamle irske rikene i nord og sør av Munster: Thomond og Desmond. Disse ble dominert av henholdsvis klanene O'Brien og McCarthy, og Tipperary var frontlinjen i de mange kampene mellom de to, og endte med at McCarthys ble forvist fra Tipperary til Cork.
For det meste av denne perioden var Cashel, sør i området Tipperary, sete for kongene av Munster. Ved ankomsten av normannerne ble sør i fylket gitt til Philip de Worcester og det meste av nord til Theobald Walter, stamfader til Butler-familien, som senere ble jarl av Ormonde, og spilte en stor rolle i irsk politikk over tre århundrer.
Byen Tipperary på grunnlagt i middelalderen og på begynnelsen av 1200-tallet ble den et senter for bosetning. Dens gamle festningsverker har forsvunnet, ofte demontert for å bli gjenbrukt i nye bygninger. Det sentrale området er preget av brede gater som stråler ut fra hovedveien til Main Street. Grevskapet Tipperary ble opprettet og fikk navn etter byen Tipperary i 1328, noe som gjør grevskapet til blant de eldste av de irske grevskapene. I 1838 ble grevskapet Tipperary delt inn i to, nordlige og sørlige for administrative formål. I 2014 ble de to gjenforent for å danne ett grevskap.
Liste over gårder i Sør-Fron
Dette er en liste over gårder i Sør-Fron kommune, ordnet etter gårdsnummer.
Tipperary
Historie
En stor militærbrakke for den britiske hæren var lokalisert i byen i 50 år før irsk uavhengighet og tjente som et militærsykehus under første verdenskrig.
Den 30. september 2005 avduket Mary McAleese, Irlands president, i en gest av forsoning, den nyoppussede minnebuen til brakkene i nærvær av flere ambassadører og utenlandske utsendinger, militærattachéer og stormenn i byen; en avdeling av den lokale forsvarsstyrken, det irske militærorkesteret og forskjellige tidligere tjenesteorganisasjoner paraderte. I en sjelden opptreden ble Royal Munster Fusiliers-banneret båret for å markere anledningen. Minnebuen blir renovert og vedlikeholdt av Tipperary Remembrance Trust.
Transport
Tipperary ligger ved hovedveien N24 mellom Limerick og Waterford. Tipperarys jernbanestasjon betjener linjen som går mellom de samme byene, men har få avganger. Limericks koblingsstasjon ligger like ved, og har flere avganger til Cork, Dublin, Limerick og Waterford.
Nummertetthet
Nummertetthet (symbol: n) er iInnen fysikk, astronomi og kjemi en intensiv egenskap brukt for å beskrive graden av konsentrasjon av tellbare objekter (partikler, molekyler, fononer, galakser osv.) i det tredimensjonale fysiske rom. Areal-nummertetthet (antall enheter per enhet areal) og lineær nummertetthet (antall enheter per enhet lengde) defineres analogt. Begrepet nummerkonsentrasjon (symbol: C) brukes noen ganger i kjemi for den samme mengden, spesielt når man sammenligner med andre konsentrasjoner.
Koncentrācija
Tommy Karlsson
Tommy Karlsson er en svensk tidligere skihopper som representerte Djurgårdens IF og SK Skade i Stockholm. Han deltok i VM i 1970 og 1974, med 31.-plass i storbakken i Štrbské Pleso i 1970 som beste plassering. I den tysk-østerrikske hoppuka 1966/67 ble han nummer 32 sammenlagt, med 28.-plass i Innsbruck 6. januar 1967 som beste plassering i enkeltrenn. Han ble svensk mester i skihopping i 1970 (da det ennå bare ble konkurrert i én bakke) og i storbakke i 1974.
Røros stasjon
Stasjonsbygningen ble offisielt åpnet i 1877 ved åpningen og ferdigstillelsen av Rørosbanen. Fra åpningen og frem til 11. desember 1944 var stasjonen sekkestasjon. Den var tilknyttet hovedstrekningen mot nord via en 2 km lang sidelinje fra Statene. Etter at en ny strekning på 3,6 km sør for Håelva ble tatt i bruk ble stasjonen gjennomgangsstasjon, og den opprinnelige 1,55 km lange strekningen mellom Statene og km 395,5 ble nedlagt.
Den 4. januar 2000 kom stasjonen i søkelyset ved et togførerbytte da en togulykke ved Åsta lenger sør førte til at et tog fra Trondheim kolliderte med et lokaltog fra Hamar, i det som senere har blitt kalt Åsta-ulykken. I 2002 ble rundt 12 millioner kroner investert i Røros stasjon, som ble åpnet på nytt den 11. oktober samme år samtidig med en markering av 125-årsjubiléet til Rørosbanen.
Pronuba
Pronuba er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, rødbrunlige trebukker. De er lyst rødbrunlige på farge med hvite eller kremgule flekker som er kantet med svart på dekkvingene. Antennene er tynne og lengre enn kroppen. Pronotum er litt smalere enn dekkvingene, med en liten tann midt på hver side.
Levevis
Larvene lever i død ved, mest av løvtrær.
Utbredelse
Slekten er utbredt i Mellom- og Sør-Amerika.
Platycerus albisomni
Platycerus albisomni er en bille som tilhører familien hjortebiller (Lucanidae). Larvene utvikler seg i morken ved.
Le Voyage de la famille Bourrichon
Le Voyage de la famille Bourrichon er en fransk stumfilm fra 1912, regissert av Georges Méliès.
Platycerus albisomni
Utseende
En nokså liten, avlang, blankt svart hjortebille, gjerne med blålig metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Dekkvingene er nokså kraftig punkterte, punktene danner litt uregelmessige striper. Beina er røde med svarte "knær".
Le Voyage de la famille Bourrichon
Handling
Familien Bourrichon står i dyp gjeld, og må på en reise sin vei for å unnslippe sine kreditorer.
Platycerus albisomni
Levevis
Larvene utvikler seg i råtnende trevirke av mange ulike løvtrær, de voksne billene besøker av og til blomster.
Utbredelse
Arten er utbredt i Japan.
Le Voyage de la famille Bourrichon
Handling
Men disse kreditorene er utholdende, og følger etter familien uansett hvor de reiser - frem til familien til slutt må gi opp håpet om å unnslippe kreditorene, og endelig blir tvunget til å betale alle pengene de skylder.
Jakub Havlín
Han representerte Tsjekkia under Vinter-OL 2018 i Pyeongchang, hvor han ble nummer 23 i toer-bob.
Krzysztof Tylkowski
Han representerte Polen under Vinter-OL 2018 i Pyeongchang, hvor han ble nummer 24 i toer-bob.
Orø
Orø er en øy innerst i Isefjorden på Nordvestsjælland i Danmark. Øya er på 15 km² og er en av 27 småøyer som har gått sammen i Sammenslutningen af danske småøer.
I Valdemars Jordebog fra perioden 1190-1300 staves navnet Wartherø og i 1320 Worthærøø. Orø deler Isefjorden i to bredninger, kalt Yderbredningen og Inderbredningen, som er innbyrdes forbundet av to smale sund, Vesterløbet og Østerløbet. Ved det førstnevnte ligger Børrehoved og ved det sistnevnte Børreklak.
På Orø ligger de fire tettstedene Bybjerg, Brønde, Gamløse og Næsby. Totalt er det 890 innbyggere på øya (2008). Orø var inntil kommunalreformen i 1970 en selvstendig sognekommune i Holbæk Amt, men er i dag en del av Holbæk Kommune. Orø har lokalbutikk, postbutikk, kro, lege og skole til og med sjette klassetrin. Orø kan nås med ferge fra Holbæk til Brønde (30 min) eller med kabelferge fra Hammer Bakke i Hornsherred over Østerløbet (6 minutter).
To nasjonale severdigheter finnes på øya, Orø Kirke og Orø Museum/Orø Minder, som har samlinger av effekter fra øyas bondeliv.
Svovel–jod-syklusen
Svovel–jod-syklusen (S-I-syklus) er en serie med termokjemiske prosesser brukt til hydrogenproduksjon.
S-I-syklusen består av tre kjemiske reaksjoner som til sammen spalter vann i hydrogen og oksygen. Alle andre kjemikalier gjenbrukes. Prosessen krever en varmekilde.
Beskrivelse av prosessen
De tre reaksjonene er som følger:
Svovelet og joden blir brukt på nytt, derfor ses prosessen som en sykel. Varme går inn i syklusen i høytemperatur endotermiske reaksjoner i steg 2 og 3 og varme går ut av syklusen i den eksoterme reaksjonen i steg 1. Energiforskjellen i det som går inn og ut av syklusen tilsvarer forbrenningsenergien til det produserte hydrogenet.
Forskning
S-I syklusen ble oppfunnet hos General Atomics på 70-tallet. Det japanske atomenergibyrået (JAEA) har utført vellykkete eksperiment med S-I syklusen med det formål å bruke fjerdegenerasjons atomreaktorer til å produsere hydrogen. (Japanerne kaller forøvrig sykelen for IS sykelen.) Videreutvikling av prosessen foregår med støtte fra flere land.
Utfordringer for materialteknologien
S-I syklusen involverer prosessen med korrosive kjemikalier med temperaturer opp mot 1000°C. Materialer som kan motstå kjemikaliene under slike forhold er helt avgjørende for at prosessen skal bli økonomisk gjennomførbar. Se  for en liste over materialer som forskere vurderer for formålet.
Rolle i hydrogenøkonomien
S-I syklusen har blitt lagt fram som en god måte å produsere hydrogen for en kommende hydrogenbasert økonomi. Med en effektivitet på rundt 50% er prosessen mer effektiv enn elektrolyse og krever ikke tilførsel av hydrokarboner, slik visse andre prosesser krever. Den krever bare varme, som kan tilbys både fra el-nettet og solfangere. Men mye forskning gjenstår før S-I syklusen kan bli en dugende produksjonsmetode for hydrogen.
War on the Plains
War on the Plains er en amerikansk stumfilm fra 1912, regissert av Thomas H. Ince.
Handling
Nybyggere må slåss mot amerikanske urfolk. Hovedpersonen må ri til en ny bosetning for å skaffe hjelp, og deltar i en spennende duell mot indianere som tar opp jakten på dem.
Nybyggerne angriper deretter en indianer-landsby i området, og brenner opp alt det ser. Indianerne havner deretter i et bakhold, og blir angrepet både bakfra og forfra av nybyggerne.
Camilla Kuhn
Camilla Kuhn (født 19. april 1975 i Oslo) er en norsk barnebokforfatter og illustratør.
Kuhn vokste opp på Rykkinn og Bærums Verk. Hun studerte to år ved Oslo tegne- og maleskole og siden grafisk design ved Central Saint Martins College of Art and Design (CSM) i London. Hun har særlig arbeidet med billedbøker og lettlestbøker. Bøkene hennes er oversatt til finsk, svensk, dansk og færøysk.
Bokutgivelser
Barnebøker skrevet og illustrert av Camilla Kuhn:
Stakaldefossen kraftverk
Stakaldefossen kraftverk er et vannkraftverk i Sunnfjord kommune i Vestland.
Kraftverket er et elvekraftverk og utnytter et fall på 40 meter i elven Jølstra.
Kraftverket startet produksjonen i 1954. Nedslagsfeltet er på 405 km²
Installert effekt er 10,5 MW med to francisturbiner. Midlere årsproduksjon er 33,4 GWh (var 65 GWh).
Etter at Sunnfjord energi slo seg sammen med BKK, som i dag heter Eviny, er kraftverket eid og driftet av Eviny Fornybar.
Det nye Jølstra kraftverk har overtatt det meste av produksjonen. Kraftverket vil nå produsere på flomtoppene.
Eivind Gullberg Jensen
Eivind Gullberg Jensen (født 1. april 1972) er en norsk orkesterleder. Han ble født i Horten, men han vokste opp på Stord.
Han startet sin musikalske karriere i Langeland skulekorps på Stord, og deltok på deres jubileumskonsert 29. oktober 2022.
I 2009 ble han sjefdirigent for NDR Radiophilharmonie Hannover, og i 2010 dirigerte han Berlinfilharmonien med verk av Sofia Gubaidulina og Jean Sibelius.
I 2020 deltok Gullberg Jensen som dommer i tv-programmet Maestro på NRK. Her bedømte han ulike kjendiser som dirigerte Kringkastingsorkestret.
Han tiltrådte stillingen som ny operasjef i Bergen i 2021.
Erik Hurtado
Erik Hurtado (født 15. november 1990 i Fredericksburg) er en amerikansk fotballspiller. Hurtado, som er spiss, spiller for Mjøndalen i Tippeligaen på utlån fra Vancouver Whitecaps FC.
Bent Christensen Arensøe
Bent «Turbo» Christensen Arensøe (født 4. januar 1967 i København) er en tidligere dansk fotballspiller og nåværende fotballtrener.
Christensen blev også kjent som «turbo» for sin angressivitet og hurtighet.
Han debuterte på det den 8. februar 1989 mot og sluttet den 16. november 1994 mot. I denne perioden spilte han 26 landskamper - og scoret 8 mål. Han var også med på landslaget under fotball-EM 1992 i Sverige da Danmark ble europamestere.
Han har vært profesjonell fotballspiller i blant annet Vejle Boldklub, Brøndby IF, FC Schalke 04, Olympiakos og SD Compostela.
I 2003 ble han ansatt som hovedtrener for Værløse Boldklubs førstelag, som han året etter førte opp i 2. divison. Siden 2006 har han vært trener for Brøndbys U18-lag.
Stian Aarstad
Stian Aarstad (født 1976) er en norsk pianist og keyboardist som er best kjent for sitt fire år lange (1993–97) opphold i black metal-bandet Dimmu Borgir, hvor han spilte keyboard og synthesizere. Han fremprovoserte kritikk og debatt for å opptre på scenen i en beryktet «flosshatt-og-kappe»-drakt som minnet om Jack the Ripper, og han brukte minimalt med liksminke.
Senere historier hevdet at Stian Aarstad i sin tid i Dimmu Borgir ikke lyttet til metal overhodet, men at han foretrakk klassisk musikk i stedet. Hans avgang fra bandet kom som et resultat av uløste spørsmål vedrørende hans førstegangstjeneste i forsvaret.
Etter årtusenskiftet har Stian Aarstad vært pianist for bandet Enthral, men forlot gruppen under innspillingen av bandets tredje album. Han skal også ha opptrådt som studiomusiker og tekniker for gruppen, og han skal i 2007 ha arbeidet som lydtekniker.
Stian Aarstad plagierte deler av «Sorgens Kammer», den fjerde sangen på albumet Stormblåst fra Amiga-spillet «Agony». Pianointroduksjonen til sangen «Alt lys er svunnet hen» på samme album er plagiert fra det britiske bandet Magnums låt «One Sacred Hour».
Cerberus-kvartalet
Cerberus-kvartalet er et kvartal i Gamla stan i Stockholm som ligger mellom Kornhamnstorg, Stora Nygatan, Lejonstedts gränd og Lilla Nygatan. Kvartalet ble bebygd på 1650-tallet og består av fire eiendommer: Cerberus 1-4.
Navnet
Nesten samtlige kvartalsnavn i Gamla stan ble til på slutten av 1600-tallet og er oppkalt etter begrep (særlig guder) fra den greske og romerske mytologien. Cerberus (gresk Kerberos) var i gresk mytologi den trehodede hunden som voktet inngangen til dødsriket der Hades regjerte.
Kvartalet
Cerberus-kvartalet er et av kvartalene som kom til etter storbrannen i Stockholm 1625 som fullstendig ødela Stadsholmens sydvestre deler. Her anla man fra 1626 Stockholms første paradegate som da ble kalt Stora Konungs Gatan (nåværende Stora Nygatan) og det sørligste kvartalet mot Kornhamnstorg, som ble Cerberus. Det drøyde dog til 1702 innen kvartalsnavnet ble fastsatt, kvartalet bestod da av 5 eiendommer (Södra 91, Södra 92, Södra 93, Södra 117 og Södra 118).
Cerberus var sammen med Castor-kvartalet de første kvartalene som ble anlagt i Gamla stan. Innen kvartalet finnes det i dag (2009) fire eiendommer; Cerberus 1, 2, 3 og 4. Ved Lilla Nygatan finnes rester av muren rundt bykvartalene, som ble oppført på begynnelsen av 1400-tallet. Nabokvartalet Pan var eid av Anders Leijonstedt, noe som forklarer navnet Leijonstedts gränd.